# Amoral

### Wikipedia

Amoral
Toiminnassa | 1997 -
Kotipaikka | Suomi
Laulukieli | englanti
Tyylilaji | death/thrash metal, Progressiivinen metalli
Levy-yhtiö |
Jäsenet | Ben Varon, Silver Ots, Niko Kalliojärvi, Erkki Silvennoinen, Juhana Karlsson

Amoral on helsinkiläinen bändi, jonka musiikkia voitaisiin luonnehtia progressiiviseksi death/thrash metalliksi. Yhtye on julkaissut kaksi albumia ja esiintynyt laajasti ympäri Suomea ja Eurooppaa klubeilla, baareissa, festivaaleilla ja muissa tilaisuuksissa.

## [muokkaa] Historiaa

Amoral soitti alun perin thrash-covereita, aloittaessaan vuonna 1997. Vuonna 2000 bändin perustajat Ben Varon, Silver Ots sekä Juhana Karlsson päättivät alkaa panostaa yhtyeeseen tosissaan. Bändin alettua säveltää omia kappaleitaan ilmestyi vuonna 2001 demo Desolation, jonka jälkeen mukaan liittyi laulaja Niko Kalliojärvi. Vuoden 2002 Other Flesh -demon jälkeen bändi sopi levytyssopimuksen englantilaisen Rage of Achilles levy-yhtiön kanssa. Yhtyeen valmistellessa debyyttialbumiaan vuonna 2004 basisti Ville Sorvali jätti bändin keskittyessään toiseen bändiinsä Moonsorrowhin. Samana vuonna debyytti Wound Creations julkaistiin ensimmäisen kerran Rage of Achillesin avulla, ja Erkki Silvennoinen liittyi yhtyeeseen. Pian tämän jälkeen sopimus Rage of Achilles levy-yhtiön kanssa purettiin ja ennen pitkää Amoral siirtyi kotimaisen Spinefarm Recordsin tytäryhtiön Spikefarmin joukkoihin. Ennen vuodenvaihdetta Wound Creations julkaistiin uudestaan, ja tätä painosta maustettiin bonusraidalla Metamorphosis, joka otettiin demolta Desolation. Levy sai pääasiassa loistavia arvosteluja ympäri maailmaa, ja sen julkaisemisen jälkeen yhtyeen keikkailu tiivistyi. Amoralin nousua suosioon merkkasi myös keväällä 2005 soitettu Euroopan kiertue yhdessä metal-yhtyeiden Finntroll ja Naglfar kanssa. Vuoden 2005 viimeisellä neljänneksellä Amoral julkaisi toisen levynsä Decrowning, joka on myös kokenut positiivisen vastaanoton, ja synnyttänyt ensimmäisen musiikkivideon kappaleelle Lacrimal Gland. Vuoden 2007 alussa Amoral siirtyy studioon nauhoittamaan kolmatta pitkäsoittoaan.

## [muokkaa] Jäsenet

### [muokkaa] Nykyiset

- Ben Varon - kitaristi
- Silver Ots - kitaristi
- Niko Kalliojärvi - laulaja
- Erkki Silvennoinen - basisti
- Juhana Karlsson - rumpali

### [muokkaa] Entiset

- Ville Sorvali - basisti
- Matti Pitkänen - laulaja

## [muokkaa] Julkaisut

### [muokkaa] Albumit

- Wound Creations (2004)
- Decrowning (2005)

### [muokkaa] Demot

- Desolation (2001)
- Other Flesh (2002)

## [muokkaa] Aiheesta muualla

- Amoralin viralliset kotisivut

| Tämä musiikkiyhtyeestä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/m/o/Amoral.html

Luokat: Yhtyetyngät | Death metal -yhtyeet | Suomalaiset heavy metal -yhtyeet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English